Марк-Антоан дьо Сент-Аман
Мързеливецът

Превод от френски: Пенчо Симов, 1978

chitanka.info

Меланхоличен съм и мързелив, това е:

в леглото си лежа, загърнат през глава…

Тъй заекът е свит на някоя тава

или пък Дон Кихот, когато си мечтае.

Душата ми във мир отдъхва и нехае

за всякакви войни в Италия — каква

съдба граф Палатин ще има след това…

Да се тормози друг със тях, ако желае!

В безделието аз намирам толкоз чар!

Не може ли насън да взимам всичко в дар

и без това расте шкембето ми голямо.

Тъй мразя всеки труд, че своята ръка

измъкнах, Бодуен, едвам и с мъка само

за тебе се навих да драсна стих така.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.